**KLAIPĖDOS RAJONO SAVIVALDYBĖS SMULKIOJO VERSLO RĖMIMO PROGRAMOS NUOSTATAI**

**I SKYRIUS**

**BENDROSIOS NUOSTATOS**

1. Klaipėdos rajono savivaldybės smulkiojo verslo rėmimo programa (toliau tekste – Programa) skirta finansiškai remti naujai besisteigiančioms arba savo veiklą plečiančioms (naujas darbo vietas kuriančioms) Klaipėdos rajono savivaldybėje registruotoms įmonėms, verslininkams, atitinkantiems šioje Programoje nustatytus reikalavimus, kurių veikla iki paraiškos pateikimo dienos yra vykdoma ne ilgiau kaip 5 metus. Programa taip pat orientuota remti ir skatinti verslumą Klaipėdos rajone. Programa parengta vadovaujantis Lietuvos Respublikos smulkiojo ir vidutinio verslo plėtros įstatymu (toliau – Įstatymas), Klaipėdos rajono savivaldybės tarybos 2011 m. liepos 28 d. sprendimu Nr. T11-372 patvirtintu Klaipėdos rajono plėtros strateginiu planu 2009–2020 m.

2. Lėšos Programos įgyvendinimui tvirtinamos vieniems metams, lėšų šaltinis – Klaipėdos rajono savivaldybės biudžeto lėšos.

**II SKYRIUS**

**PAGRINDINĖS SĄVOKOS**

3. Savivaldybė – Klaipėdos rajono savivaldybė.

4. SV – smulkiojo verslo subjektai – tai labai mažos bei mažos įmonės, atitinkančios Įstatymo 3 straipsnyje nustatytas sąlygas, ar verslininkai, atitinkantys Įstatymo 4 straipsnyje nustatytas sąlygas.

5. Komisija – Klaipėdos rajono savivaldybės tarybos sudaryta Smulkiojo verslo rėmimo programos vertinimo komisija.

**III SKYRIUS**

**TIKSLAI IR UŽDAVINIAI**

6. Pagrindinis Programos tikslas – remti smulkųjį verslą, skatinti gyventojų verslumą bei SV plėtrą prisidedant prie nedarbo mažinimo bei užimtumo didinimo Klaipėdos rajone ir didinti Klaipėdos rajono investicinį patrauklumą.

7. Programos uždaviniai:

7.1. Remti SV steigimą bei plėtrą;

7.2. Ugdyti rajono gyventojų verslumo įgūdžius;

7.3. Skatinti Klaipėdos rajono SV kvalifikacijos kėlimą;

7.4. Skatinti naujų technologijų ir metodų taikymą bei naujovių diegimą Klaipėdos rajono SV veikloje;

7.5. Įgyvendinti įvairias priemones siekiant pristatyti Klaipėdos rajoną kaip patrauklų verslui kurti ir plėtoti.

**IV SKYRIUS**

**PROGRAMOS VERTINIMO KOMISIJA**

8. Komisija sudaroma iš 7 narių, kurią Savivaldybės tarybos kadencijos laikotarpiui skiria Savivaldybės taryba. Komisija sudaroma iš Savivaldybės tarybos narių, Savivaldybės administracijos valstybės tarnautojų bei darbuotojų.

9. Komisija yra kolegialus organas, galintis priimti sprendimus, susijusius su Smulkiojo verslo rėmimo programos klausimais, ir teikiantis siūlymus Administracijos direktoriui dėl dalinio išlaidų kompensavimo skyrimo.

10. Komisijos pagrindinė veiklos forma – posėdžiai. Posėdžiai yra teisėti, jeigu juose dalyvauja ne mažiau kaip 4 Komisijos nariai. Komisijos sprendimai priimami Posėdyje dalyvaujančių narių balsų dauguma. Balsams pasiskirsčius po lygiai, sprendimą lemia Posėdžio pirmininko balsas.

11. Komisijos narys turi teisę dalyvauti Posėdyje nuotoliniu būdu. Jeigu iki atitinkamo Komisijos posėdžio likus vienai dienai Komisijos narys praneša Komisijos pirmininkui apie pageidavimą dalyvauti Posėdyje nuotoliniu būdu, jam yra užtikrinama galimybė dalyvauti Posėdyje nuotoliniu būdu (vaizdo konferencijos būdu) naudojant atitinkamas technines priemones. Jeigu Komisijos narys apie pageidavimą dalyvauti Posėdyje praneša likus mažiau kaip vienai dienai, Komisijos pirmininkas neprivalo sudaryti galimybių Komisijos nariui dalyvauti Posėdyje nuotoliniu būdu. Komisijos narys yra asmeniškai atsakingas už tai, kad jis turėtų technines galimybes dalyvauti Komisijos posėdyje nuotoliniu būdu pagal Komisijos pirmininko nurodytas technines sąlygas. Jeigu dėl techninių trukdžių nėra galimybės užtikrinti tinkamo Komisijos nario dalyvavimo Komisijos posėdyje (pvz., trūkinėja ar dingsta ryšys ir pan.), tuomet savo nuomonę svarstomais klausimais, patvirtintą kvalifikuotu elektroniniu parašu, jis gali atsiųsti Komisijos pirmininkui ir Posėdžio sekretoriui elektroniniu paštu.

12. Jei komisijos narys negali tiesiogiai arba nuotoliniu būdu dalyvauti Posėdyje, tuomet jis turi teisę savo nuomonę apie Posėdžio metu svarstomus klausimus pareikšti kvalifikuotu elektroniniu parašu patvirtintame dokumente ir jį atsiųsti Komisijos pirmininkui ir Posėdžio sekretoriui elektroniniu paštu.

13. Esant skubiai spręstinam klausimui, kuriam reikalingas Komisijos sprendimas, Komisijos pirmininko sprendimu gali būti inicijuota rašytinė sprendimų priėmimų procedūra šia tvarka:

13.1. Viešųjų ryšių ir bendradarbiavimo skyrius elektroniniu paštu išsiunčia Komisijos nariams svarstomo klausimo dokumentus;

13.2. Komisijos nariai elektroniniu paštu turi pareikšti savo nuomonę pateiktu klausimu per 2 darbo dienas nuo dokumentų pateikimo;

13.3. Jeigu per Nuostatų 13.2 papunktyje nustatytą terminą nuomonė nepareiškiama, laikoma, kad Komisijos narys pritaria svarstomam klausimui.

14. Viešųjų ryšių ir bendradarbiavimo skyriaus specialistas konsultuoja SV atstovus bei kitus suinteresuotus asmenis Programos lėšų panaudojimo, prašymų pateikimo ir kitais klausimais.

15. Komisijos pirmininkas inicijuoja Komisijos posėdžius, jiems pirmininkauja bei pasirašo posėdžių protokolus, o Viešųjų ryšių ir bendradarbiavimo skyrius elektroniniu paštu informuoja Komisijos narius apie planuojamų posėdžių datą ir laiką bei parengia posėdžiui reikiamą medžiagą. Jeigu Komisijos pirmininkas nedalyvauja posėdyje, posėdžiui vadovauja Komisijos pirmininko pavaduotojas.

16. Komisijos pirmininkas atstovauja Komisijai susitikimuose su SV atstovais.

17. Komisijos narys, esant viešųjų ir privačių interesų konfliktui, negali dalyvauti komisijos svarstomo klausimo rengime, svarstyme ir priėmime ir privalo nusišalinti. Apie tai įrašoma į Komisijos posėdžio protokolą.

18. Komisijos posėdžių darbą protokoluoja Viešųjų ryšių ir bendradarbiavimo skyrius. Visi su Programos įgyvendinimu susiję dokumentai saugomi Savivaldybės administracijos Viešųjų ryšių ir bendradarbiavimo skyriuje.

**V SKYRIUS**

**PROGRAMOS ĮGYVENDINIMUI SKIRTŲ LĖŠŲ PANAUDOJIMO SRITYS**

19. Programos finansavimas teikiamas kompensavimo principu – kompensuojama dalis SV subjekto patirtų (ne anksčiau kaip prieš 18 mėnesių, skaičiuojant iki paraiškos pateikimo finansinei paramai gauti dienos) išlaidų be pridėtinės vertės mokesčio (PVM). Nuostata dėl PVM nekompensavimo taikoma tik PVM mokėtojams.

20. paraišką pateikusiems SV dalinė finansinė parama gali būti teikiama šioms patirtų išlaidų sritims:

20.1. pradinėms įmonės įregistravimo ir su įmonės steigimu susijusioms išlaidoms iš dalies padengti. Vienam SV gali būti kompensuojama iki 10 % visų Programos lėšų, bet ne daugiau kaip 80 % tinkamų finansuoti išlaidų. Pradines steigimosi išlaidas sudaro mokestis notarui už steigiamo juridinio asmens steigimo dokumentų ir įstatymų reikalavimų atitikties patvirtinimą bei patvirtinimą, kad juridinį asmenį įregistruoti galima, mokestis VĮ Registrų centrui už juridinio asmens laikino pavadinimo įtraukimą į registrą ir juridinio asmens įregistravimą, apmokėjimas už suteiktas steigimo dokumentų rengimo paslaugas, įmonės antspaudo gamybos išlaidos.

20.2. dalyvavimo parodose, konferencijose bei kvalifikacijos kėlimo mokymuose išlaidoms iš dalies padengti. Vienam SV gali būti kompensuojama iki 10 % visų Programos lėšų, bet ne daugiau kaip 80 % tinkamų finansuoti išlaidų. Dalyvavimo parodose išlaidas sudaro: registracijos mokestis, parodos ploto nuoma, stendų dizainas ir įranga, apgyvendinimo paslaugos ir kelionės išlaidos. SV vadovų ir (ar) darbuotojų dalyvavimo kvalifikacijos kėlimo mokymuose išlaidų dalinis kompensavimas skiriamas trumpalaikiams (ne ilgesniems kaip trijų mėnesių trukmės) darbuotojų mokymams, siekiant suteikti ir (ar) tobulinti jų profesines žinias ir įgūdžius. Taip pat Programos lėšos gali būti skiriamos finansuoti privalomus vadovų mokymus (priešgaisrinės, darbų saugos ir pan.).

20.3. įrangos ir darbo priemonių įsigijimo išlaidoms iš dalies padengti. Vienam SV gali būti kompensuojama iki 20 % visų Programos lėšų, bet ne daugiau kaip 50 % tinkamų finansuoti išlaidų. Darbo priemonės – darbo procese naudojamos mašinos, įrenginiai, aparatai, prietaisai, įrankiai, įtaisai ir kiti reikmenys;

20.4. naujų interneto svetainių kūrimo išlaidoms iš dalies padengti. Vienam SV gali būti kompensuojama iki 10 % visų Programos lėšų, bet ne daugiau kaip 80 % tinkamų finansuoti išlaidų. Pagrindines interneto svetainių kūrimo išlaidas sudaro mokestis už atliktus svetainės kūrimo darbus.

20.5. verslo plėtrai skirtų mokslo tiriamųjų darbų bei rinkos tyrimų išlaidoms iš dalies padengti. Vienam SV gali būti kompensuojama iki 10 % visų Programos lėšų, bet ne daugiau kaip 80 % tinkamų finansuoti išlaidų.

20.6. rinkodaros priemonių išlaidoms (reklaminiams leidiniams, skrajutėms, lankstinukams, stendams, iškaboms bei viešinimo paslaugoms) iš dalies padengti. Vienam SV gali būti kompensuojama iki 10 % visų Programos lėšų, bet ne daugiau kaip 50 % tinkamų finansuoti išlaidų.

20.7. paraišką pateikusio SV paskolų verslo plėtrai ir (ar) išperkamosios nuomos verslo plėtros projektams vykdyti per 12 mėn. iki paraiškos pateikimo dienos sumokėtomspalūkanoms išdalies padengti. Vienam SV gali būti kompensuojama iki 20 % visų Programos lėšų, bet ne daugiau kaip 80 % tinkamų finansuoti išlaidų.

20.8. negyvenamųjų patalpų nuomos išlaidoms pradedantiems verslininkams (SV subjektui, įsteigtam ne anksčiau kaip prieš 12 mėnesių iki paraiškos pateikimo dienos) iš dalies padengti, jeigu šios patalpos skirtos verslo veiklai vykdyti. Vienam SV gali būti kompensuojama iki 20 % visų Programos lėšų, bet ne daugiau kaip 80 % tinkamų finansuoti išlaidų.

21. Kiekvienai 20.1-20.8 punktuose numatytai išlaidų sričiai dalinė finansinė parama tam pačiam SV gali būti teikiama ne dažniau kaip kas trejus metus.

22. Dalinė finansinė parama vienam pareiškėjui per finansinius metus negali būti teikiama daugiau kaip trims šių nuostatų 20.1–20.8 punktuose numatytoms išlaidų sritims bei viršyti 20 % visų Programos lėšų.

23. Jeigu šių nuostatų 20.1–20.8 punktuose numatytoms išlaidų sritims dalinė finansinė parama suteikiama iš kitų valstybės ar savivaldybės programų ar fondų, tai parama iš Programos lėšų neteikiama.

24. Parama skiriama teikiant prioritetą:

24.1. pareiškėjams, kurie plėtoja naujus, netradicinius verslus ar ūkinę komercinę veiklą;

24.2. pareiškėjams, kurie diegia inovacijas versle ar ūkinėje komercinėje veikloje;

24.3. pareiškėjams, kurie užsiima socialiniu verslu;

24.4. kai paramos prašo šioms socialinės atskirties grupėms priskiriami asmenys:

24.4.1. neįgalieji;

24.4.2. pilnametystės sulaukę našlaičiai;

24.4.3. auginantys daugiau nei tris vaikus iki 18 m.;

24.4.4. ilgalaikiai bedarbiai;

24.5. labai mažoms įmonėms, atitinkančioms Įstatymo 3 straipsnyje nustatytas sąlygas.

24.6. kuriantiems arba jau vykdantiems verslą kaimo teritorijoje;

24.7. SV subjektui, įsteigtam ne anksčiau kaip prieš 12 mėnesių iki paraiškos pateikimodienos;

24.8. jaunimui iki 29 m.;

24.9. steigiantiems naujas darbo vietas (jei per 12 mėn. iki paraiškos pateikimo dienos yra įsteigtos ne mažiau kaip 2 darbo vietos);

25. Atitinkant 24.1–24.3. punktuose nurodytą prioritetą, už kiekvieną iš jų skiriama 10 balų.

26. Atitinkant 24.4.1–24.4.4. punktuose nurodytą prioritetą, už kiekvieną iš jų skiriami 5 balai.

27. Atitinkant 24.5–24.9. punktuose nurodytą prioritetą, už kiekvieną iš jų skiriamas 1 balas.

28. Balai sumuojami, pirmumo teisę gauti paramą gauna daugiausiai balų surinkęs pareiškėjas.

29. Einamaisiais metais Komisija, paraiškų vertinimo posėdžio metu, atsižvelgdama į gautų paraiškų skaičių ir Programos įgyvendinimui numatytą finansavimą, gali nustatyti minimalų balų skaičių, kurio nesurinkus pareiškėjui parama neskiriama.

30. Einamaisiais metais Komisija, paraiškų vertinimo posėdžio metu atsižvelgdama į gautų paraiškų kokybę ir kiekį, gali suformuluoti kitą/papildomą tikslinį prioritetą.

31. Komisijai siūlant Administracijos direktoriaus įsakymu dalis Programos lėšų gali būti skiriama verslumą skatinantiems renginiams, konkursams ir mokymams, skirtiems Klaipėdos rajono gyventojams, organizuoti, Klaipėdos rajono verslui skirtoms verslo misijoms organizuoti bei verslumą skatinantiems leidiniams leisti. Parama vienam prašymo teikėjui šiame punkte nurodytoms veikloms per finansinius metus gali viršyti 20 % visų Programos lėšų. Komisija siūlo Administracijos direktoriui, kokią dalį Programos lėšų panaudoti verslumo skatinimo projektų įgyvendinimo finansavimui bei kokią šių projektų išlaidų dalį finansuoti.

32. Komisija gali siūlyti skirti programos lėšas ir kitoms šiuose nuostatuose nenumatytoms smulkaus ir vidutinio verslo veikloms remti. Tokiu atveju Komisijos siūlymui turi pritarti Savivaldybės taryba.

**VI SKYRIUS**

**nerEMTINA VEIKLA**

33.Programos parama neteikiama:

33.1. valstybės ir savivaldybės įmonėms;

33.2. įmonėms, kuriose valstybei ar savivaldybei priklauso daugiau kaip ½ balsų visuotiniame akcininkų susirinkime;

33.3. smulkiojo verslo subjektams, turintiems įsiskolinimų valstybės ir (ar) savivaldybių biudžetams;

33.4. bankrutuojantiems, likviduojamiems ar restruktūrizuojamiems smulkiojo verslo subjektams.

34. Programos lėšomis neremiamos šios veiklos:

34.1. alkoholinių gėrimų gamyba ir prekyba;

34.2. tabako gaminių gamyba ir prekyba;

34.3. prekyba degalais;

34.4. finansinis tarpininkavimas;

34.5. draudimo veikla ir pensijų lėšų kaupimas;

34.6. nekilnojamojo turto operacijos;

34.7. teisinė veikla;

34.8. medžioklės ir su ja susijusių paslaugų veikla;

34.9. azartinių lošimų ir lažybų organizavimo veikla;

34.10. vaistinių veikla;

34.11. Valstybinės ligonių kasos finansuojamos veiklos.

**VII SKYRIUS**

**PARAMOS TEIKIMO SĄLYGOS**

35. SV, pageidaujantys gauti paramą, už dokumentų priėmimą atsakingam asmeniui tiesiogiai arba elektroniniu būdu pristato šiuos dokumentus:

35.1. nustatytos formos prašymą (1 priedas) gauti dalinę finansinę paramą;

35.2. laisvos formos verslo aprašymą (apimtis – iki dviejų A4 formato lapų);

35.3. asmenys, dirbantys pagal verslo liudijimą arba individualios veiklos pažymą, pateikia verslo liudijimo arba individualios veiklos pažymos kopiją.

35.4. sutarčių, PVM sąskaitų faktūrų, banko sąskaitų išrašų, pažymų, sąmatų ir kitų dokumentų, patvirtinančių finansinės paramos reikalingumą kopijas, su dokumento apačioje kopijos tikrumą patvirtinančiu prierašu „kopija tikra“ ir įstaigos vadovo ar kito tokius įgaliojimus turinčio asmens pareigų pavadinimu, parašu, vardu (vardo raidė) ir pavardė bei data, o Komisijai pareikalavus, pateikti dokumentų originalus;

35.5. finansinės institucijos, su kuria yra sudaryta paskola verslo plėtrai ir (ar) išperkamosios nuomos sutartis, pažyma apie pagal sutartį per paskutinius 12 mėn. sumokėtas palūkanas ir patvirtinimas, kad SV neturi pradelstų įsipareigojimų pagal investicinės paskolos ir (ar) išperkamosios nuomos sutartis.

36. Pareiškėjai gali teikti dokumentus vienu iš būdų:

36.1. dokumentai Komisijai gali būti siunčiami registruota pašto siunta naudojantis pašto paslaugų teikėjų teikiamomis paslaugomis arba tiesiogiai pristatomi kvietime teikti paraiškas nurodytu adresu;

36.2. dokumentai gali būti pristatomi naudojantis E. pristatymo sistema arba elektroniniu paštu teikiant elektroniniu parašu pasirašytus dokumentus.

36.3. prašymai suteikti finansinę paramą iš Programos lėšų priimami kiekvienais metais nuo gegužės 1 d. iki birželio 1 d, prireikus Komisija gali nuspręsti skelbti antrą prašymų priėmimo etapą.

37. Komisija į posėdžius gali kviesti prašymus pateikusius SV atstovus.

38. **Komisija, gavusi visus reikiamus dokumentus, posėdyje apsvarsto pateiktą medžiagą ir teikia siūlymą Administracijos direktoriui dėl** dalinio išlaidų kompensavimo skyrimo**. Administracijos direktorius, gavęs Komisijos siūlymą, savo įsakymu skiria kompensavimą arba priima motyvuotą atsisakymą skirti kompensavimą ir apie priimtą sprendimą informuoja pareiškėją raštu.**

39. Priėmus sprendimą teikti dalinę finansinę paramą Klaipėdos rajono savivaldybės administracijos direktorius ir paramos gavėjas pasirašo finansinės paramos teikimo sutartį.

40. Komisija siūlo Savivaldybės administracijos direktoriui įsakymu skirti Programos lėšų verslumo skatinimo renginiams, konkursams ir mokymams, skirtiems Klaipėdos rajono gyventojams, organizuoti, Klaipėdos rajono verslui skirtoms verslo misijoms organizuoti bei verslumą skatinantiems leidiniams leisti pagal gautus dokumentus:

40.1. užpildytą paraiškos formą (2 priedas), patvirtintą organizacijos antspaudu ir vadovo parašu, jeigu paraiška teikiama elektroniniu būdu, patvirtintą elektroniniu parašu;

40.2. Komisijai pareikalavus, kitus dokumentus.

**VIII SKYRIUS**

**PROGRAMOS KONTROLĖ**

41. Programos nuostatus tvirtina, keičia, papildo ar panaikina Savivaldybės taryba.

42. Programos lėšų apskaitą tvarko Savivaldybės administracijos Centrinė buhalterija.

43. Už dalinės finansinės paramos lėšų tikslingą panaudojimą atsako paramos gavėjas.

44. Paaiškėjus, kad skirta dalinė finansinė parama buvo panaudota ne pagal paskirtį arba ji nebuvo panaudota, paramos gavėjas privalo lėšas grąžinti į Savivaldybės biudžetą, to nepadarius lėšos išieškomos teisės aktų nustatyta tvarka.

45. Komisija kiekvienais metais iki gegužės 1 d. už atliktą darbą atsiskaito Savivaldybės tarybai.

46. Programos kontrolę vykdo Klaipėdos rajono savivaldybės Kontrolės ir audito tarnyba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos rajono savivaldybės

smulkiojo verslo rėmimo programos nuostatų

1 priedas

Klaipėdos rajono savivaldybės

Smulkiojo verslo rėmimo programos

vertinimo komisijai

**PRAŠYMAS SUTEIKTI FINANSINĘ PARAMĄ**

**IŠ KLAIPĖDOS RAJONO SAVIVALDYBĖS**

**SMULKIOJO VERSLO RĖMIMO PROGRAMOS LĖŠŲ**

201\_\_ m. \_\_\_\_\_\_\_\_\_\_\_\_\_ mėn. \_\_\_ d.

Vieta

Prašau mano atstovaujamai įmonei / individualiai veiklai skirti Klaipėdos rajono savivaldybės finansinę paramą iš Smulkiojo verslo (toliau – SV) rėmimo programos lėšų.

**1. Pareiškėjas**

|  |  |  |
| --- | --- | --- |
|  | Įmonės pavadinimas / fizinio asmens vardas, pavardė, jei pareiškėjas fizinis asmuo |  |
|  | Įmonės vadovo vardas, pavardė |  |
|  | Įmonės kodas / verslo liudijimo numeris arba individualios veiklos pažymėjimo numeris, jei pareiškėjas fizinis asmuo |  |
|  | Įmonės registracijos adresas / gyvenamosios vietos adresas, jei pareiškėjas fizinis asmuo |  |
|  | Įmonės įsteigimo / individualios veiklos vykdymo pradžios data  |  |
|  | Įmonės darbuotojų skaičius prašymo teikimo dieną |  |
|  | Ataskaitinio laikotarpio metinė apyvarta |  |
|  | Pareiškėjo amžius prašymo teikimo dieną |  |
|  | Veiklos vykdymo adresas |  |
|  | Pagrindinė vykdoma veikla (veiklos pavadinimas ir kodas pagal EVRK) |  |
|  | Ar per 12 mėn. iki paraiškos pateikimo dienos yra įsteigtos naujos darbo vietos? (Nurodyti skaičių) |  |
|  | Ar plėtojami nauji, netradiciniai verslai? |  |
|  | Ar yra diegiamos inovacijos?  |  |
|  | Ar užsiimate/planuojate užsiimti socialiniu verslu? |  |
|  | Ar esate priskiriami socialinės atskirties grupėms (neįgalieji, pilnametystės sulaukę našlaičiai, auginantys daugiau nei tris vaikus iki 18 m., ilgalaikiai bedarbiai)? |  |
|  | Telefono Nr. |  |
|  | El. pašto adresas |  |
|  | Interneto svetainės adresas |  |
|  | Banko pavadinimas  |  |
|  | Banko kodas  |  |
|  | Atsiskaitomosios sąskaitos Nr. |  |

**2. Prašoma paramos forma** (žymėti X)

|  |  |  |
| --- | --- | --- |
|  | **Paramos forma** | **Patirtos išlaidos, Eur** |
|  | Pradinių įmonės įregistravimo ir su įmonės steigimu susijusių išlaidų dalinis kompensavimas  | Patirtų išlaidų suma – \_\_\_\_\_\_\_\_\_ Eur |
|  | Dalyvavimo parodose, konferencijose bei kvalifikacijos kėlimo mokymuose išlaidų dalinis kompensavimas  | Patirtų išlaidų suma – \_\_\_\_\_\_\_\_\_ Eur |
|  | Įrangos ir darbo priemonių įsigijimo išlaidų dalinis kompensavimas  | Patirtų išlaidų suma –\_\_\_\_\_\_\_\_\_ Eur |
|  | Naujų interneto svetainių kūrimo išlaidų dalinis kompensavimas  | Patirtų išlaidų suma – \_\_\_\_\_\_\_\_\_ Eur |
|  | Verslo plėtrai skirtų mokslo tiriamųjų darbų bei rinkos tyrimųišlaidų dalinis kompensavimas  | Patirtų išlaidų suma – \_\_\_\_\_\_\_\_\_ Eur |
|  | Rinkodaros priemonių išlaidųdalinis kompensavimas  | Patirtų išlaidų suma – \_\_\_\_\_\_\_\_\_ Eur |
|  | Paskolų verslo plėtrai ir (ar) išperkamosios nuomos verslo plėtros projektams vykdytisumokėtų palūkanų dalinis kompensavimas  | Patirtų išlaidų suma – \_\_\_\_\_\_\_\_\_ Eur |
|  | Negyvenamųjų patalpų nuomos išlaidų dalinis kompensavimas  | Patirtų išlaidų suma – \_\_\_\_\_\_\_\_\_ Eur |
|  | Verslumo skatinimo projektų įgyvendinimo finansavimas  | Patirtų išlaidų suma – \_\_\_\_\_\_\_\_\_ Eur |
|  **Bendra patirtų išlaidų suma** – Eur |

**3. Trumpas įgyvendinamos priemonės pristatymas**

|  |
| --- |
|  |
| *Pvz., UAB „XXX“ prašo dalinai kompensuoti išlaidas, patirtas frezavimo staklėms įsigyti. Įmonės veikla – metalo apdirbimas. Bendrovė įsikūrusi neseniai, todėl, norint pagreitinti gamybos procesus, pagaminti kokybiškesnius gaminius ir tapti konkurencingesne yra būtina nauja ir efektyviai veikianti metalo apdirbimo įranga.*  |

**4. Nurodykite, kokiai problemai spręsti prašoma SV rėmimo programos lėšų**

|  |
| --- |
|  |
| *Siekiant išlikti rinkoje būtina darbus atlikti efektyviai, o sena ir dažnai gendanti įranga sukelia daug problemų tiek užsakymų kokybei, tiek efektyviam laiko panaudojimui. Įsigijus naują įrangą darbai bus atliekami greičiau ir kokybiškiau, įmonė taps konkurencingesnė.* |

**5. Pareiškėjas atitinka šiuos Klaipėdos rajono savivaldybės smulkiojo verslo rėmimo programoje nurodytus prioritetus:**

|  |
| --- |
| *Pvz., 24.3. kuriantiems arba jau vykdantiems verslą kaimo teritorijoje; 24.4. jaunimui iki 29 m.* |

|  |  |  |
| --- | --- | --- |
| **6. Ar įmonė/asmuo anksčiau naudojosi Klaipėdos rajono savivaldybės SV rėmimo programos lėšomis?** | Taip **[ ]**  |  Ne **[ ]**  |
| 6.1. Jei taip – data, verslo sritis, kuriai buvo skiriamos rėmimo lėšos, skirta rėmimo lėšų suma. |  |
|  |
|  |
|  |
| 6.2. Ar esate atsiskaitęs su Valstybine mokesčių inspekcija? | Taip [ ]  | Ne [ ]  |
| 6.3. Ar esate atsiskaitęs su Valstybiniu socialinio draudimo fondu? | Taip [ ]  | Ne [ ]  |
| 6.4. Ar esate skolingas valstybės ir (ar) Savivaldybės biudžetams? | Taip [ ]  | Ne [ ]  |

**7. Išlaidų sąmata**

|  |  |  |
| --- | --- | --- |
| **Eil. Nr.** | **Išlaidų pavadinimas** | **Suma (be PVM), Eur** |
| *Pvz. 1.* | *Frezavimo staklės* | *1000,00* |
|  | *Gręžimo staklės*  | *500,00* |
|  | *Šlifavimo staklės* | *450,00* |
|  |  |  |
|  |  |  |
|  |  |  |
|  |  |  |
|  |  |  |
| **Bendra patirtų išlaidų suma, Eur (be PVM)** | ***1950,00*** |
| **Prašoma SV rėmimo programos lėšų suma, Eur**  | ***1000,00*** |

**8. Pridedama**

|  |  |  |  |
| --- | --- | --- | --- |
|  | Priedo pavadinimas | Pridėta | Lapų skaičius |
|  | Verslo aprašymas |  |  |
|  | Verslo liudijimo ar individualios veiklos vykdymo pažymos kopija |  |  |
|  | Patirtas išlaidas (sąskaitos faktūrų, pažymų) ir jų apmokėjimą patvirtinančių dokumentų (kvitų, sąskaitų išrašų) kopijos |  |  |
|  | Suteikusio kreditą banko ar kredito unijos pažyma arba paskolos ėmimo sutartis |  |  |
|  | Kiti dokumentai *(jei pridedama, išvardinti)* |  |  |

Užtikrinu, kad išlaidos, kurias prašoma apmokėti skiriant finansinę paramą, nėra apmokėtos, apmokamos ar numatytos apmokėti iš kitų Europos Sąjungos finansinės paramos priemonių ar kitos tarptautinės paramos lėšų, taip pat iš valstybės ir (ar) savivaldybių, kitų piniginių išteklių, kuriais disponuoja valstybė ir (ar) savivaldybės.

**Tvirtinu, kad visi šiame prašyme pateikti duomenys yra teisingi. Su paramos gavimo sąlygomis, teikimo tvarka ir iš to atsirandančiais įsipareigojimais esu susipažinęs (-usi).**

|  |  |  |
| --- | --- | --- |
| 1 | Anketos užpildymo data | 20\_\_\_ m. \_\_\_\_\_\_\_\_\_\_\_\_\_ mėn. \_\_\_ d. |
| 2 | Vardas, pavardė |  |
| 3 | Pareigos |  |
| 4 | Parašas | A. V. |

Klaipėdos rajono savivaldybės

smulkiojo verslo rėmimo programos nuostatų

2 priedas

Klaipėdos rajono savivaldybės

Smulkiojo verslo rėmimo programos

vertinimo komisijai

**KLAIPĖDOS RAJONO SAVIVALDYBĖS**

**SMULKIOJO VERSLO RĖMIMO PROGRAMA**

**PARAIŠKA GAUTI VERSLUMO SKATINIMO PROJEKTO ĮGYVENDINIMO FINANSAVIMĄ**

201\_\_ m. \_\_\_\_\_\_\_\_\_\_\_\_\_ mėn. \_\_\_ d.

Vieta

**1. Pareiškėjas**

|  |  |  |
| --- | --- | --- |
| 1.1. | Pavadinimas  |  |
| 1.2. | Juridinio asmens kodas  |  |
| 1.3. | Adresas |  |
| 1.4. | Telefonas, faksas, el. paštas  |  |
| 1.5. | Interneto svetainė |  |
| 1.6. | Banko pavadinimas  |  |
| 1.7. | Banko kodas  |  |
| 1.8. | Atsiskaitomosios sąskaitos Nr. |  |
| 1.9. | Projekto vadovas (-ė)*(vardas, pavardė, tel.,el.p)* |  |

|  |  |  |
| --- | --- | --- |
| 1.10. Prašoma suma  | Eur | % |
| Bendra projekto suma |  |  |
| Iš jų: |
| 1. Iš Klaipėdos rajono savivaldybės prašoma suma
 |  |  |
| 1. Kiti projekto finansavimo šaltiniai (nurodyti šaltinius ir finansavimo sumą):
 |  |  |
| 2.1. |  |  |
| 2.2. |  |  |
| n. |  |  |

**2.** **Informacija apie projektą**

|  |
| --- |
| 2.1. Projekto pavadinimas |
|  |
| 2.2. Projekto tikslas*(nurodomas tikslas turi būti formuojamas glaustai, aiškiai apibrėžiant pagrindinę projekto idėją, t. y. ko bus siekiama įgyvendinant projektą )* |
|  |
| 2.3. Projektu siekiama įgyvendinti šiuos Klaipėdos rajono savivaldybės smulkiojo ir vidutinio verslo plėtros programos uždavinius: | **Pažymėkite (X)** |
| 1. *Remti SV steigimą bei plėtrą*
 | [ ]  |
| 1. *Ugdyti rajono gyventojų verslumo įgūdžius*
 | [ ]  |
| 1. *Skatinti Klaipėdos rajono SV kvalifikacijos kėlimą*
 | [ ]  |
| 1. *Skatinti naujų technologijų ir metodų taikymą bei naujovių diegimą Klaipėdos rajono SV veikloje*
 | [ ]  |
| 1. *Įgyvendinti įvairias priemones siekiant pristatyti Klaipėdos rajoną kaip patrauklų verslui plėtoti*
 | [ ]  |
|  2.4. Trumpas projekto pristatymas (santrauka) (ne daugiau kaip 150 žodžių) |
|  |
| 2.5. Projekto įgyvendinimo trukmė: |
| *Projekto pradžia ir pabaiga: nuo \_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_* |
| 2.6. Projekto dalyviai: |
| *Planuojamas projekto dalyvių skaičius:* |  |
| 2.7. Kokiu būdu dalyviai bus pritraukti į projektą? |
|  |
| 2.8. Problema ar situacijos analizė *(glaustai aprašykite konkrečią problemą, kurią sieksite spręsti įgyvendindami projektą).* |
|    |
| 2.9. Ar projektas yra tęstinis?*(pažymėkite X)*  | Taip |  | Ne |  |
| Jei projektas yra tęstinis, aprašykite, kas yra tęsiama |
|  |
| 2.10. Projekto veiklų planas  |
|   Eil. Nr. | Projekto veikla | Veiklos aprašymas | Veiklos trukmė  | Veiklos įgyvendinimo rodikliai |
| 1. |  |  |  |  |
| n. |  |  |  |  |
|  |  |  |  |  |
|  |
|  |
| 2.11. Ar turite projekto partnerių? *(pažymėkite tinkamą atsakymą X)* | Taip |  | Ne |  |
| *(Žemiau pateiktą lentelę pildyti, jei atsakymas „taip“)* |
| Eil. Nr. | Organizacijos ar institucijos pavadinimas | Būstinės adresas, kontaktai | Bendradarbiavimo statusas *(sutartis, pokalbis ar kt.)* | Glaustai aprašykite organizacijos vaidmenį projekte *(prie kurių veiklų ir kaip konkrečiai prisidės)* |
| 1. |  |  |  |  |
| 2. |  |  |  |  |

1. **Projekto biudžetas**

|  |
| --- |
| 3.1. Pateikite išsamią informaciją apie projekto išlaidas: |
| Eil. Nr. | Išlaidų pavadinimas | Reikalingasuma, Eur | Išlaidų detalizavimas | Prašoma suma, Eur |
|  |  |   |   |   |
| n. |  |  |  |  |
|   | IŠ VISO |  | IŠ VISO |  |

**Tvirtinu, kad visi šioje paraiškoje pateikti duomenys yra teisingi**

|  |  |  |
| --- | --- | --- |
| 1 | Paraiškos užpildymo data | 20\_\_\_ m. \_\_\_\_\_\_\_\_\_\_\_\_\_ mėn. \_\_\_ d. |
| 2 | Vardas, pavardė |  |
| 3 | Pareigos  |  |
| 4 | Parašas | A. V. |